ENCIK WOLFF
Oh, Tuhan. Banyak benda nak cakap.
Musim ini lain daripada yang lain.
Inilah peluang Hamilton!
Bayangkan tekanan yang amat hebat dalam sebuah kawah.
Tiada siapa sangka boleh sampai ke paras ini.
Semuanya begitu
gila.
Sejak Silverstone, parasnya semakin naik dan naik.
Kita boleh rasakan ia menggelegak.
Max Verstappen datang betul-betul ke sebelah!
Max jenis pelumba berani mati.
Sanggup berlanggar semata-mata mahu memotong.
Bagi saya, yang penting ialah kemenangan.
Saya mahu jadi juara dunia.
SEBUAH SIRI NETFLIX
Ini bukan hanya antara saya dan Toto
atau Max dan Lewis.
Seluruh pasukan kami bertanding sebagai satu pasukan.
Saling beradu tenaga.
BERLAWAN
MONZA ITALI
Siapa suruh tak beri ruang bila keluar?
Aduh…
Bodoh betul.
Tolong matikan enjin, Lewis.
PEMANDU
Dia memang tak kisah kalau melampaui batasan.
Saya pula berlawan secara adil.
Rekod saya menunjukkan saya berlawan secara adil.
Saya tak ada rekod merempuh orang.
Insiden ini akan diperkatakan ramai untuk masa yang sangat lama kelak.
Kedua-dua pasukan itu bukannya ada hubungan baik.
Dia yang tak beri saya ruang.
Kedua-dua pemandu enggan mengalah dan itulah akibatnya.
Bagaimana mereka boleh mengelak daripada bertembung?
Pastikan dia sentiasa mendahului. Itu cara termudah.
12 JAM KEMUDIAN
Max memang ada di belakang, dia tak ada ruang mahu potong
jadi dia naik bahu jalan dan langgar Lewis.
Tayar jatuh atas kepalanya.
Di media sosial, Max kata dia diasak.
- Saya tak minat. - Saya bukan kata…
Saya tak minat dengan kata media sosial. Tak ada kaitan.
Monza memang satu malapetaka.
Sampai ada kesan tayar atas kereta.
Saya tak berani mahu fikir apa yang boleh terjadi.
"Pengelola berpendapat cubaan dibuat terlalu lewat
untuk memberi ruang kepada pemandu
lalu mencapai keputusan pemandu kereta 33
didapati bersalah bagi insiden tersebut."
Max didenda turun tiga petak di Rusia.
Walau macam mana pun, awak memang amat bernasib baik.
Ya, kalau tengok rakaman, tayarnya atas topi keledar Lewis.
Memang nyaris-nyaris saja lagi.
Awak rasa dia buat begitu sebab terdesak?
Ya. Kalau kita tengok balik, Lewis yang cuba mengelak.
Max tahu kalau dia beri jalan, dia akan kalah jadi dia terus pecut saja.
Apabila keadaan jelas menunjukkan Lewis akan mendahului,
Max melakukan
apa yang dijangka.
Dia sekat Lewis saja.
Selamat tinggal.
IBU PEJABAT MERCEDES
Jentera sudah kembali. Boleh buka semua.
- Ini cesi Lewis. - Ya.
Kita sudah agak ada kerosakan dalam struktur.
Dia amat bernasib baik.
Ya. Hati-hati. Itu tajam.
- Ya. - Sesiapa yang membantah halo dulu…
Itulah saya. Empat tahun lalu. Saya bantah halo.
Syukurlah saya kalah masa itu.
- Dah lihat topi keledar Lewis? - Ya.
- Terukkah? Atau… - Memang rosak.
Boleh nampak kesan tayar.
Harap semua orang sedar
ini memang antara sukan yang paling berbahaya.
Tapi dalam perlawanan, yang penting bukan menang saja
tapi menang secara saksama.
- Terima kasih. - Terima kasih, Chris.
Musim ini, saya rasa…
WARTAWAN F1
…orang teruja tengok persaingannya.
Orang teruja tengok cabarannya.
Tapi sekarang sudah melampau.
SOCHI RUSIA
Hamilton menang di Rusia.
Bagus, Lewis! Kemenangan ke-100!
Verstappen hanya dapat tempat kedua setelah bermula di belakang grid.
Tak apa. Lain kali kita ajar mereka.
Semua orang sudah sedia.
Dua pingat, dua kejohanan menjadi pertaruhan.
Satu untuk pemandu individu
dan satu untuk pasukan.
Semuanya semakin gigih berusaha untuk mendapatnya dalam genggaman.
Podium berganda untuk Red Bull!
Tak guna, kenapa lepaskan ruang?
Tak patut masuk pit tadi. Saya dah kata!
Tiada sebarang perbezaan ketara antara jentera, pelumba mahu pun pasukan.
AUSTIN AMERIKA SYARIKAT
Buat kali pertama di Amerika, Max Verstappen menang Grand Prix Amerika!
Lewis Hamilton sekadar berpuas hati di tempat kedua.
Ketegangan semakin terasa setiap perlumbaan.
Saya rasa pemikiran taktikal untuk perlumbaan masa depan…
- Awak mabuk? - Adakah ia tak berkesan?
- Awak mabuk waktu siang? - Tak.
Memang mabuk.
Tiga jentera sebelah-menyebelah. Masuk ke selekoh pertama.
Verstappen menyelit di hadapan Hamilton.
Bagus!
Max Verstappen menang Grand Prix Mexico City!
Mereka berdua terpaksa berhadapan cabaran yang paling getir.
Sebenarnya agak seronok juga.
Itu dia Lewis Hamilton.
Cuba merampas kedudukan daripada Verstappen
tetapi ditolak keluar oleh Verstappen!
Tak guna!
Rasanya takkan tahan sampai habis.
Hamilton mendahului Verstappen.
Daripada kedudukan terakhir ke tempat pertama.
Ya! Bagus, semua!
Sekarang hanya tinggal tiga perlumbaan.
Selamat datang ke padang pasir.
Kita di Qatar
untuk litar serba baharu tahun ini di gurun Timur Tengah ini.
Selamat pagi.
Perebutan untuk gelaran juara semakin hangat.
Dengar kata sudah setahun tak hujan di sini.
- Lebih setahun? - Ya.
Ciao. Buongiorno.
- Apa maksud "buongiorno"? Selamat pagi? - Ya.
Atau "helo".
- Saya kata "buongiorno." - Siapa?
Kepada Mattia.
Ya!
Gasly!
Qatar adalah litar serba baharu untuk Formula 1.
Tempat asing bagi mereka.
Tiada data bertahun-tahun untuk dianalisis.
Setiap pasukan akan diuji
ke tahap maksimum.
WARTAWAN F1
Ia mencabar bagi pelumba. Kami perlu mahir dengan pantas.
Selagi tidak turun ke litar, tiada siapa tahu apa akan jadi.
Sudah tentu ada unsur risiko.
Ada orang suka itu. Saya suka. Saya tak takut.
KETUA PASUKAN
Adakah litar baru itu sesuai untuk kami atau Mercedes?
KETUA PASUKAN
Kami tak tahu.
Jalan lurus panjang mana?
Kalau pecut penuh, rasanya 1.2 kilometer.
- Panjangnya. - Ya.
Pertaruhan amat tinggi.
Bagaimana perlumbaan ini akan mempengaruhi perebutan gelaran
antara Verstappen dan Hamilton?
Serta pasukan!
Mereka bertarung untuk Kejuaraan Pembina yang lumayan
dan buat masa ini, Mercedes mendahului dengan beza 11 mata sahaja.
Saingan begitu sengit
jadi semua orang akan cuba apa saja untuk buat lawan mereka goyah.
Ini sudah jadi perang.
JUMAAT HARI LATIHAN
Kurangkan bercakap dengan wartawan.
Biar Christian membebel dengan wartawan. Dia suka itu.
- Hai, Christian. - Hai.
Nampaknya ketegangan amat ketara antara pelumba
dan juga ketua pasukan.
Adakah ini bagus untuk Formula 1 atau…
Ini memang satu pertandingan. Ini bukan kelab kanak-kanak.
Gaya kerja kami berbeza.
Toto menjerit dan maki hamun depan kamera.
Saya pula lebih…
tenang.
Christian itu macam anjing Jack Russell
yang suka bising tak ketahuan.
Sudah tentulah setiap ketua pasukan
akan berjuang demi kepentingan pasukannya sendiri.
Tapi merengek
depan wartawan?
Itu perangai paling teruk tahun ini.
Mungkin ini kali pertama dia rasa tertekan.
Dia rasa macam saya cari gaduh dengan dia tapi itulah adat permainan.
- Sidang akhbar itu dengan siapa? - Christian.
Eloklah sangat.
- Saya mesti mahu tengok itu. - Eloklah sangat.
Awak rasa saya patut cari fasal atau buat tenang saja?
Kerjakan dia.
Saya boleh lawan dia.
- Ya. - Saya memang lebih pendek tapi…
- Awak lebih garang. - Ya.
Saya cukup faham perasaan Christian.
CEO & RAKAN URUSAN
Bertahun-tahun dia lihat Toto menang.
Sudah tentu ada perasaan benci akan timbul tapi
sudah namanya lawan.
Takkan ada perlawanan yang elok.
Baik, kita mula.
Mana tempatnya?
- Mana tempatnya? - Hujung sekali.
- Seronoklah media. - Saya tahu.
Macam masuk gelanggang.
- Apa? - Macam petinju masuk gelanggang.
Jangan mencakar dan menggigit, ya?
Berseronoklah!
Okey.
- Selamat tengah hari. - Selamat tengah hari.
Selamat datang ke sidang akhbar Jumaat
menjelang Grand Prix Qatar Formula 1.
Seperti yang dilihat, kita kini bersama Toto Wolff dan Christian Horner.
Bagaimanakah hubungan antara
Red Bull dan Mercedes buat masa ini?
Adakah masih ada rasa saling hormat dalam pusingan-pusingan akhir ini?
Siapa mahu jawab dulu?
Christian.
Tak ada hubungan pun.
Saya tak perlu kipas punggung dia atau apa.
Pada saya, itu adalah
sikap tidak jujur, jika terpaksa bermuka-muka
sedangkan kita tahu kita adalah lawan.
Kami bertarung untuk Kejuaraan Dunia dan Kejuaraan Pembina
dan kami akan berjuang habis-habisan.
Kami dah bekerja keras.
Toto?
Sudah tentu ini amat sukar.
Ini Kejuaraan Dunia bagi kategori tertinggi sukan permotoran.
Mula-mula tinju Olimpik, selepas itu jadi tinju profesional dan sekarang MMA.
Kini kami berada dalam gelanggang
dan sedia untuk berlawan.
- Ayat-ayat awak mantap tadi. - Baguslah.
Apa masalah dengan punggung saya?
Apa kaitan dengan punggung saya?
Formula 1 adalah perlawanan sukan berat.
Semua orang cuba dapatkan kelebihan taktikal.
Jadi kita akan cuba guna tekanan psikologi
demi mendapat kemenangan.
Sidang akhbar tadi bodoh betul.
Kata-kata dia memang…
Biarlah mereka jadi macam tin kosong. Bising saja lebih.
Ya. Bising saja lebih.
Sukan memang kejam.
Kita perlu jadi kejam dan buas.
Tapi untuk berjaya, saya tak rasa kita patut berkelakuan biadab.
Pertarungan merebut gelaran sama sengit di dalam
dan di luar litar tahun ini.
Sekarang mereka cuba mencari kelebihan dalam cara yang lebih tersirat.
Kadang-kadang senjata terbaik kita
adalah aduan tentang lawan kita kepada pihak berkuasa.
RED BULL SEDIA MEMBANTAH SAYAP BELAKANG MERCEDES
CHRISTIAN HORNER BERKATA RED BULL AKAN MEMBANTAH
Adakah awak mengesyaki sayap belakang itu dapat mengurangkan daya seretan?
Ya.
Mereka nak uji kereta saya? Mereka kata nak ambil kereta saya.
Hanya pemeriksaan biasa.
Tapi ada satu lagi pemeriksaan yang kononnya Red Bull mahu FIA lakukan.
Bila? Hari ini?
Dalam dua hari lalu. Bukan pemeriksaan biasa.
- Apa? - Jadi ia bukan…
- Itu… - Habis kita nak biarkan saja?
Merepek betul.
- Ya, kita akan benarkan… - Kenapa?
Sayap itu tak ada masalah.
Semua pasukan akan bantah apa saja yang boleh dibantah.
Sama ada cara pemanduan, jentera atau pun sayap.
Mereka cuma mahu serkap jarang
untuk cuba dapatkan kelebihan.
Merepek. Mana boleh uji benda yang kita tak uji pun?
Mereka boleh buat itu.
Sebab beza masa kita dalam beberapa perlumbaan lepas adalah sebab kereta.
- Bukannya… - Ya.
- Di jalan lurus di sini… - Saya pun pandu dengan bagus juga.
Saya tahu.
- Dia tak pernah puji saya. - Bukan.
- "Semuanya sebab kereta." - Saya rasa…
Kalau bantahan ditolak pun tak apa.
Asalkan jentera mereka dirobek-robek, dikorek sedalam-dalamnya,
itu sudah cukup untuk buat mereka tertekan.
Brazil memang sangat hebat dan…
Kamera dah datang.
Penerimaan yang kami dapat juga sangat luar biasa.
Maaf, semua…
Lewis sentiasa diperhatikan.
Ramai orang menunggu masa dia tersilap langkah.
Alamak!
- Awak okey? - Terima kasih.
Awak okey? Ya?
Saya tak boleh bayangkan hidup dengan kamera sentiasa depan muka.
Kalau mahu rakam pun, biarlah ada adab.
Beri saya masa untuk jawab soalan, kemudian barulah ambil gambar.
Max pun sentiasa jadi buruan wartawan
tetapi tidak sebegitu melampau atau berlebih-lebihan.
- Macam itu? - Ya.
Atau lebih dekat?
Dia masih tak berubah daripada masa dia masuk pasukan pada usia 16 tahun.
- Kemudian macam itu? - Ya.
Nampak peliklah. Apa awak buat tadi?
Ya, memang nampak pelik.
SABTU PUSINGAN KELAYAKAN
Pusingan kelayakan bawah cahaya lampu di sini, di Qatar.
Pertarungan kedua-dua kejohanan semakin sengit,
dan ini pusingan kelayakan yang genting
bagi Mercedes dan juga Red Bull.
Okey?
Daya turun akan beri kelebihan kepada awak.
- Berseronoklah. - Ya.
Periksa radio.
Radio kuat dan jelas, Lewis.
Lampu hijau di hujung lorong pit.
Para pesaing bersiap sedia.
Hamilton akan jadi orang pertama untuk cuba mencatat masa terpantas.
Hamilton amat laju dalam pusingan ini.
Hanya tiga kedudukan tiang sepanjang musim ini
tetapi mungkinkah Mercedes bernasib baik malam ini?
Akhirnya, 1:20.8, masa yang dicatatkan Lewis Hamilton.
Okey, Lewis. Kita tengok masa yang lain pula.
Verstappen perlu cepat setengah saat saja dalam pusingan akhirnya.
Jaga-jaga, Gasly di depan. Dia akan melepasi tembok pit.
Okey, Pierre, Max di belakang awak.
Okey.
Tayar Pierre Gasly pecah!
Tayar pecah.
- Berhenti tepi laluan keluar pit. - Rasanya sana tak selamat.
Okey, berhenti sebelah kanan jalan.
Dia mahu ke mana? Gasly terpaksa berhenti di tengah litar.
Ini membahayakan pemandu lain yang masih ada di litar.
Bendera kuning yang keluar disebabkan insiden Gasly di jalan lurus
buat sesetengah pelumba membatalkan pusingan.
Bendera amat penting dalam sukan permotoran.
Dua bendera kuning bermaksud ada potensi tinggi bahaya di hadapan.
Bendera mesti dipatuhi tanpa sebarang alasan.
Dua bendera kuning bermaksud "perlahankan kelajuan, sedia berhenti."
Verstappen tidak nampak perlahan.
Dia masih memecut laju untuk cuba mengatasi masa Hamilton.
Verstappen melintasi garisan.
Petak kedua untuk pemandu Red Bull itu.
Usaha yang bagus. Petak kedua. Baris depan.
Saya dah cuba.
Bagus, Max. Usaha yang baik.
Petak pertama.
Hanya 0.45 saat lebih laju daripada Verstappen.
Ya! Bagus!
Terima kasih, semua.
Itu dua bendera kuning. Tapi Max lebih laju?
Menarik.
Ron?
Awak nampak dia…
Awak nampak dia semakin laju walaupun ada dua bendera kuning?
Ya. Saya sudah maklumkan.
Adakah Max memecut sampai akhir? Dia patut perlahan semasa bendera kuning.
Tak ada bendera kuning pun.
Bendera kuning atau putih?
Tengok! Dua kuning!
Memang susah nak tengok. Tapi tetap ada.
Jadi patut ada denda?
Tapi tak direkod dalam sistem.
Tak kisahlah, ada dua bendera kuning keluar.
Awak memang betul tapi mereka mesti mahu Max di barisan depan juga.
Mana boleh abaikan dua bendera kuning? Tolong sikit.
Kita tengok.
- Tengok apa jadi. - Ya.
AHAD HARI PERLUMBAAN
Max Verstappen sedang disiasat
dan boleh didenda sekiranya pengelola mendapati…
…jika dia ingkar dengan bendera kuning semasa pusingan kelayakan semalam.
- Hai. - Helo.
Ada berita?
Belum lagi. Saya nak makan.
Berita baik atau berita buruk?
Saya tak tahu. Saya rasa mereka masih berbincang.
- Awak dalam perbicaraan? - Saya tak menghadiri perbicaraan.
Hanya perbincangan untuk penilaian semula.
Tapi ini memang tak patut langsung.
- Kita tengok dulu, Christian. - Ya, okey.
Peranan saya banyak.
Boleh jadi kawan…
PENGARAH LUMBA
…boleh jadi pengadil, boleh jadi polis, boleh jadi pegawai keselamatan.
Jika pasukan lumba menyedari ada kesalahan dibuat,
mereka akan jumpa saya.
Oh, Tuhan.
FIA baru sahaja mengumumkan
Max Verstappen mesti turun lima petak permulaan.
Disebabkan kesalahan semasa pusingan kelayakan semalam.
Lima petak.
Teruknya.
Apa denda untuk Max?
Rasanya turun lima petak.
Biar betul? Ini dah melampau!
- Sudahlah mereka yang salah! - Salah mereka.
Keputusan ini seakan-akan sudah menentukan kesudahan perlumbaan.
Pada mulanya kami ada peluang kukuh untuk menang Kejuaraan Dunia tapi
tiba-tiba ia terlepas daripada genggaman.
Selamat datang ke Litar Antarabangsa Losail.
Inilah Kejuaraan Dunia Grand Prix Qatar yang pertama.
Perlumbaan ini bakal menentukan nasib Red Bull dan Mercedes
dalam kedua-dua kejohanan.
Kami akan berusaha habis-habisan dan tidak akan menyerah kalah.
Mercedes mendahului 11 mata dalam Kejuaraan Pembina.
Setelah didenda, Max kini akan bermula di petak ketujuh.
Jadi, jika Bottas dan Hamilton memberi aksi yang bagus,
Mercedes akan hampir selangkah lagi ke arah Kejuaraan Pembina.
Dua pelumba diperlukan untuk Kejuaraan Pembina.
Mungkin orang fikir, "dia dah nak keluar"…
PELUMBA
…dia tak peduli."
Tapi saya memang peduli
dan saya cuba sedaya upaya untuk mencapai itu.
Lampu padam, perlumbaan mula! Permulaan Hamilton memberangsangkan!
Max Verstappen di belah kanan bermula dengan hebat
tetapi tersasar keluar jalan lalu dihalang Fernando Alonso.
Valtteri Bottas tempat ke-11. Awal-awal lagi turun lima anak tangga.
Pusingan pertama yang teruk untuk Bottas.
Apa jadi dengan Valtteri semasa mula?
Valtteri, cepat potong mereka.
Ya, saya sedang cuba.
DRS diaktifkan.
Ya.
Itu dia Verstappen datang. Dengan mudah melepasi Pierre Gasly dalam AlphaTauri.
Hamilton akan mula tekan minyak sekarang.
Beza dengan Alonso, 4.1 saat.
Verstappen di belakang.
Max Verstappen naik dari tempat keempat ke tempat kedua.
Hamilton yang mendahului dengan jarak masa empat saat.
Verstappen di belakang. 4.4 saat. Kita mesti kekalkan jarak itu.
Baiklah.
Mana Valtteri?
Bottas di tempat keempat, tapi nampak bergelut dengan tayar.
Periksa jika ada pancit. Rasa macam ada yang tak kena.
Tayar saya pancit.
Bottas termasuk jalan kerikil!
Ini tidak diingini Mercedes.
Setiap mata amat penting dalam Kejuaraan Pembina.
Tak guna!
Bottas ada masalah besar. Percikan api yang sangat banyak.
Masuk pit.
Kereta mesti dikeluarkan. Mesti sejukkan.
Valtteri Bottas terpaksa keluar dari perlumbaan.
Ya. Ini memang sangat teruk bagi saya.
Terima kasih.
Banyak mata Kejuaraan Pembina dah hilang.
Ya.
Lewis Hamilton mendahului, Max Verstappen kedua, Pérez tempat keempat
dan tanpa disangka-sangka
Red Bull sudah semakin hampir memenangi Kejuaraan Pembina.
Kelajuan ini okey?
Ya, kelajuan ini bagus.
Lewis Hamilton melepasi garisan dan memenangi Grand Prix Qatar pertama.
Ya! Bagus!
Max Verstappen mula di tempat ketujuh tetapi berjaya habis di tempat kedua.
Syabas. Awak berjaya mengatasi kekurangan kita.
Memang seronok.
Pérez di tempat keempat
dan dengan dua perlumbaan saja lagi,
jarak antara Mercedes dan Red Bull sudah menurun ke lima mata sahaja.
Malang betul nasib.
Kadang-kadang rasa macam tak percaya juga.
Teruk betul perlumbaan tadi, ya?
- Ya. - Tak boleh teruk lagi.
Jangan risau.
- Helo. - Hei.
- Apa khabar? - Sihat.
Buka kasut atau tak?
Kalau kotor… Ya, baik awak buka.
Saya pun buka untuk sama dengan awak.
Saya amat menghormati dan mengagumi Valtteri.
Memang sukar cari semangat berlumba
sedangkan kita tahu kita sudah mahu keluar.
Sukar untuk diterima.
Valtteri, nak minum apa?
Wain awak yang paling mahal.
- Sebelum makan tengah hari? - Taklah. Guraulah. Air gas saja.
- Nak pasangkan lilin sekali? - Boleh juga. Dengan bunga ros.
Terima kasih.
Dia memberi sumbangan besar terhadap kejayaan pasukan.
Kami akan rindukan dia.
Ia keputusan yang sukar. Saya rasa amat berbelah bahagi.
Awak memainkan peranan yang amat penting selama ini.
Sebab awaklah kami menang semua kejohanan itu.
Sudah tentu, saya akui
Mercedes amat hebat dan keputusan kita juga cemerlang
tetapi pada masa yang sama, ia melelahkan.
Lima tahun cuba untuk kalahkan Lewis.
Memang tak mudah, tapi…
Tapi bagi saya sendiri,
saya perlu cuba sesuatu yang berbeza.
Cabaran yang berbeza boleh melapangkan otak awak.
- Saya sedih mahu pergi. - Ya.
Namun saya tahu ini masa yang paling sesuai.
Saya sudah berikan segalanya…
- Saya masih akan berikan yang terbaik. - Ya.
Kalau boleh, saya mahu keluar pada saat yang cemerlang bagi saya.
Memenangi lima gelaran Kejuaraan Pembina bersama pasukan
sudah cukup hebat bagi saya.
Kalau saya tak boleh menang sekalipun, saya mahu Lewis yang menang.
Saya harap itu akan jadi kenyataan.
Bagi saya, itulah penamat yang sempurna bagi era dalam kerjaya saya ini.
Valtteri, saya akan sentiasa menyokong awak.
Kita usahakan untuk Kejuaraan Pembina. Dua perlumbaan saja lagi.
Dua kali lagi.
JEDDAH ARAB SAUDI
Selamat datang ke Jeddah untuk Grand Prix Formula 1 Arab Saudi yang pertama.
Litar serba baharu
merangkap litar jalanan yang terpantas untuk musim ini.
Toto.
Awak memang terbaik!
Beritahu isteri saya.
Banyak menjadi pertaruhan bagi pasukan dan pelumba
dalam perlumbaan kedua akhir untuk musim ini.
- Ayuh, Checo! - Pérez, kalahkan Lewis.
Max, juara dunia.
Encik McLaren?
- Awak bintang handalan. - Dia yang terbaik.
- Awak bergaya betul pagi ini. - Ya.
Awak pun apa kurangnya.
Saya suka baju awak.
Perbezaan lapan mata dalam Kejuaraan Pemandu.
Perbezaan lima mata dalam Kejuaraan Pembina.
Keputusan untuk kedua-duanya boleh didapati hujung minggu ini.
Termasuk Arab Saudi, tinggal dua perlumbaan saja lagi.
Ini peluang pertama kami untuk menang.
Kami berkemungkinan boleh menang kedua-duanya.
Jika semuanya berjalan lancar, kami boleh menang hujung minggu ini.
Kami amat mahir dalam litar seperti ini.
Saya suka litar Arab Saudi. Pantas dan mencabar.
Di litar ini, kita mesti tunjukkan kejantanan kita.
SABTU PUSINGAN KELAYAKAN
Selamat datang ke sesi kelayakan yang pasti mengujakan ini.
Kita lihat siapa dapat merebut posisi tiang.
Litar ini rupanya berguna juga untuk kita.
Pusingan kelayakan pertama di Jeddah kini telah bermula.
Lando Norris mencatat 1:28.5. Masa yang kedua terpantas.
- Bagus. Keseimbangan macam mana? - Keseimbangan bagus buat masa ini.
Litar kosong. Awak boleh pecut.
Itu dia Carlos Sainz.
Terbabas!
Alamak.
Terkejut saya!
Valtteri Bottas yang ada di depan, memutuskan untuk mula awal.
Bottas, 1:28.1. Masa terpantas setakat ini.
- Awak okey? - Entahlah.
Awak rasa pening lagi?
Awak banyak minum air?
- Ya. - Bukan sebab lampu?
Ya. Mungkin. Entahlah.
- Saya bukan nak muntah, tapi… - Awak rasa agak… Ya.
Kita akan suruh John periksa.
Kami ada peluang untuk menang kejohanan ini,
tapi Max pula rasa tak sihat.
Kami berada dalam kedudukan genting jadi ini memang membimbangkan.
Ini sesi kelayakan terakhir hari ini.
Brek sudah panas. Cepat sikit.
Ini bakal menjadi penamat yang amat memuaskan hati.
- Pusingan seterusnya, pecut? - Ya, pecut.
Itu dia Hamilton.
Pusingan pantas daripada Hamilton. Posisi tiang setakat ini.
Kini tumpuan ke atas Red Bull.
Memang teruk kalau rasa tak sihat dalam jentera Formula 1,
lebih-lebih lagi di litar jalanan yang sepantas litar Arab Saudi itu.
Litar kosong di hadapan.
Okey, kita mula.
Mungkinkah Max Verstappen dapat mengatasi masa Lewis Hamilton?
Tidak! Dia berlaga dengan tembok?
Nyaris-nyaris saja lagi untuk Max Verstappen.
Verstappen dan Red Bull tahu betapa pentingnya posisi tiang.
Sektor ungu 1.
Itu masa sektor pertama yang terpantas setakat ini.
Verstappen memecut dengan penuh cemerlang
dan bakal menghalang Mercedes menikmati kemenangan tempat…
Tetapi dia melanggar tembok betul-betul di selekoh terakhir!
Posisi tiang terlepas dari genggamannya!
Tak guna.
Awak okey, Max?
- Ya. - Awak okey?
Verstappen terpaksa menerima petak ketiga.
Bottas petak kedua, Hamilton petak pertama jadi barisan hadapan ditakluki Mercedes.
Ini pasti banyak menyumbang kepada Kejuaraan Pembina.
Itu Q3 paling mendebarkan sepanjang masa ini.
Jadi, itu petak pertama. Valtteri petak kedua.
- Saya risau betul tadi. - Verstappen patut boleh cemerlang.
Dia betul-betul laju tadi tapi… Ya.
Sekurang-kurangnya dia kekal tenang.
Mungkin kita patut periksa lagi?
Ya, memang patut.
Semuanya perlu diperiksa.
Mungkin visor. Mungkin sebab lampu.
BAPA MAX
Mungkin gelapkan lagi visor. Entah.
Mungkin. Ya.
Tapi kita perlu periksa sepenuhnya.
Sayangnya. Lambat 0.4 saat.
Kalau tak, mesti dah berjaya.
Mesti dia dah dapat posisi tiang.
Selepas pusingan itu tadi, persoalannya, seteruk mana kerosakan yang dialami?
Dalam perlumbaan, tak ada ruang untuk kesilapan langsung.
Mesti seronok nanti.
AHAD HARI PERLUMBAAN
Selamat datang ke 50 pusingan sekitar Litar Corniche Jeddah.
Perlumbaan waktu malam yang pertama di Arab Saudi.
Apa khabar?
Tumpuan ke atas pemandu Mercedes
sambil pertarungan Kejuaraan Pembina mencapai kemuncaknya.
Mampukah mereka mencapainya malam ini?
Nasib tak menyebelahi saya dalam Mercedes.
Mungkin bukan rezeki saya.
Peranan saya kini adalah membantu memenangi Kejuaraan Pembina.
Itu perlukan dua pelumba. Jadi saya akan berusaha sehingga ke akhirnya.
Kami mahu Red Bull, kami mahu pasukan menang semuanya.
PEMANDU
Harap-harap saya boleh bantu Max.
Saya mahu berjuang dalam setiap pusingan, memintas selagi boleh,
mungkin berlaga sekali dua.
Pada saya, itu baru pertempuran namanya.
Periksa radio.
Ya, radio jelas.
Jentera terakhir menghampiri grid.
Mercedes di barisan hadapan.
Hamilton di posisi tiang, Valtteri Bottas petak kedua.
Max Verstappen petak ketiga,
Charles Leclerc, Ferrari keempat dan Pérez dalam Red Bull di petak kelima.
Lampu padam, perlumbaan bermula!
Bottas bermula dengan baik, begitu juga Hamilton.
Verstappen tak sempat menyelit.
Hamilton mendahului di sudut pertama.
Valtteri di belakang. Verstappen P3.
Jentera Haas melanggar tembok pula!
Tak guna.
Awak okey, Mick?
Ya, saya okey.
Kereta keselamatan.
Kereta keselamatan keluar. Semua jentera akan beramai-ramai berkumpul belakangnya.
Kereta keselamatan.
Kereta keselamatan keluar, Max.
Ada sesiapa yang akan curi peluang untuk menukar tayar baru?
- Masuk pit? - Ya. Masuk pit.
Hamilton masuk pit.
Daripada kedudukan pertama dan kini masuk pit.
Red Bull kekal di litar jadi Verstappen mendahului Grand Prix.
Tak boleh cepat lagikah? Kita sudah laju sekarang.
Bendera merah, Max. Bendera merah.
Marsyal mengibarkan bendera merah. Ini bermaksud perlumbaan dibatalkan.
Ini sudah mengubah keadaan.
- Jadi kita mendahului, bukan? - Betul.
Dengan bendera merah, Verstappen dapat juga menukar tayar baru.
Hamilton melepaskan tempat pertama tadi dengan sia-sia sahaja.
Kini Red Bull di hadapan dengan tayar baru.
Bodoh betul.
Kita masih ada harapan.
Para pelumba berbaris semula di garisan permulaan.
Kali ini Verstappen di hadapan, Hamilton di petak kedua,
Bottas di petak ketiga.
Lampu padam, kita bermula semula.
Verstappen dan Hamilton seiringan masuk selekoh satu.
Hamilton dapat peluang lebih baik, Hamilton masuk selekoh satu.
Verstappen menyelit dari tepi. Dia keluar litar, kembali ke depan!
Dia potong keluar bahu jalan.
Ya, Lewis. Kami dah laporkan.
Para pengelola akan meneliti itu.
Verstappen memotong dari luar litar.
Verstappen di hadapan Esteban Ocon dan kemudian Lewis Hamilton.
Satu lagi nahas melibatkan George Russell!
Apa pula ini?
Sergio Pérez pula telah dirempuh!
Malangnya Haas terkeluar.
Celaka betul.
Nikita Mazepin tersingkir.
- Tak dapat dielakkan. - Diterima.
Kereta macam mana, Checo? Boleh jalan?
- Tak boleh jalan pun. - Okey, hentikan kereta.
Permulaan pegun seperti ini sangat berbahaya.
Sambil serpihan dibersihkan,
kami dapat tahu pegawai akan meneliti pintasan Verstappen sekali lagi.
Ini bakal merombak segalanya.
- Hai, Michael. - Hai.
Saya akan letakkan awak belakang Hamilton
berdasarkan apa yang berlaku di selekoh satu dua tadi.
Mereka suruh dia mula di petak ketiga belakang Ocon dan Hamilton.
Merepek.
Baiklah, permulaan yang ketiga untuk perlumbaan malam ini.
Ocon pula di posisi tiang, Hamilton di petak kedua
dan Max Verstappen di petak ketiga.
Pernahkah kita lihat perlumbaan seperti ini?
Lewis, apabila mula nanti, guna mod strat lima atau tujuh
dan potong jika boleh.
Lampu padam, kita mula berlumba!
Ocon mendahului Hamilton, tapi tak jauh.
Verstappen menyelit sekali lagi. Hamilton dan Ocon bergesel!
Verstappen mendahului!
Periksa roda kanan.
Semua okey buat masa ini, Max.
Jauh di belakang, Tsunoda datang mendekati Sebastian Vettel.
Boleh memintas.
Tsunoda meluncur ke kanan.
Tidak! Dia potong!
Vettel berpusing keluar.
Habislah kita.
Kedua-dua Ferrari dapat lepas tapi kini saling bergasak pula.
Tolonglah, Charles. Jangan begini.
Macam gaduh teruk.
Kini kita ke jalan lurus utama.
Lewis Hamilton masuk kiri, melepasi Ocon.
Rentak sudah ada jadi itu mudah.
Kini pemburuan bermula. Verstappen di depan, Hamilton di belakang.
Beza 1.4 saat.
Lewis Hamilton semakin dekat dan semakin dekat dengan Max Verstappen.
Lewis, tekan minyak dan potong.
Tapi hati-hati.
Dia akan cuba memintas.
Mereka sebelah-menyebelah!
Mereka hampir berlanggar sekali lagi!
Verstappen keluar jalan sekali lagi!
Hamilton sempat mengelak!
Max memang enggan mengalah, ya?
Verstappen kekal mendahului perlumbaan.
Michael. Ini Toto, Michael.
Toto. Sebentar, ya.
Dia dah gila agaknya.
Ya, Lewis. Kami dah laporkan.
Saya perlu minta Max lepaskan kedudukan itu.
Tapi kami yang diasak tadi.
Max, kita kena berikan kedudukan kepada Hamilton.
Tapi cuba buat dengan strategi.
Tidak! Itu tak boleh!
Tak boleh!
Dia tiba-tiba tekan brek!
Saya langgar dia. Sayap saya patah.
Nampaknya Verstappen sengaja tekan brek.
Saya tak tahu apa jadi.
Verstappen terus mendahului perlumbaan ini
tetapi insiden tadi pantas disiasat oleh pengelola.
Pengawal lumba arahkan mereka lepaskan kedudukan.
Okey, diterima.
Pusingan ke-43, Hamilton kini berada di hadapan Max Verstappen!
Di belakang, Valtteri Bottas turut memecut.
Bottas memotong Ricciardo di selekoh satu dan kini di tempat keempat.
Seterusnya, Ocon. Ocon di depan.
Okey, kekalkan kelajuan. Bottas 1.6 saat di belakang.
Tapi perlumbaan belum berakhir.
Satu lagi pusingan. Jangan berundur.
Jika Bottas dapat memintas Ocon,
Kejuaraan Pembina boleh dikatakan sudah jatuh ke tangan Mercedes.
Separuh pusingan ini menjadi penentuan.
Esteban Ocon bertahan untuk kedudukan podium.
Bottas cuba rampas daripada dia.
Ayuh, Valtteri. Awak mesti boleh.
Keluar dari selekoh akhir, menuju bendera berpetak.
Mereka memecut sedaya upaya dan Bottas sempat memotong Esteban Ocon!
- Tidak! Tak guna! - Maaf.
Kita berjaya!
Kami tumpang kesal.
Maaflah. Saya dah cuba sedaya upaya.
Tahniah, Lewis. Perlumbaan paling gila pernah kami lihat.
Ini yang kita nak! Bagus!
Perlumbaan yang amat dramatik dan keputusan Mercedes ini bermakna
mereka boleh dikatakan hampir pasti dapat menjulang piala Kejuaraan Pembina
bagi kali kelapan berturut-turut.
Dia buat yang terbaik.
Dia dah cuba sedaya upaya tapi dia terpaksa beri jalan
dan dia tetap berjaya mendahului.
Kita akan cuba bantah itu
sebab memang Max yang disiasat, tapi itu pun sebab Hamilton yang…
- Dia cuma beri laluan saja. - Ya.
Kami sudah menang Kejuaraan Dunia sebanyak lapan kali berturut-turut.
Itu tak dibuat dalam mana-mana sukan lain.
Kami mulakan musim ini di kedudukan corot
tapi kami berjaya mendaki semula.
Pencapaian pasukan ini amat membanggakan saya.
Saya dan Lewis dalam pasukan yang sama
mungkin boleh jadi gandingan terbaik sepanjang sejarah F1
jadi ini memang istimewa.
Pasukan kami bukan mahu menang sebagai individu sahaja
tetapi sebagai seluruh pasukan.
Valtteri rakan sepasukan yang luar biasa.
Saya bertuah dapat bekerja di samping dia.
Tinggal satu perlumbaan dan gelaran Kejuaraan Pemandu masih dipertaruhkan.
Lewis Hamilton dan Max Verstappen kini memegang jumlah mata yang sama.
Hanya seorang yang akan menjadi juara dunia
dan itu akan diputuskan dalam perlumbaan terakhir di Abu Dhabi kelak.
Mereka dapat apa mereka mahu. Tinggal satu perlumbaan.
Minggu depan.
Kita kerjakan mereka minggu depan.
Kami sudah menang begitu banyak kali. Kalau akhirnya kami tak dapat juga
gelaran Kejuaraan Pemandu, mana mungkin kami boleh terima itu?
Kami mesti berjuang sehingga ke titik keringat terakhir.
Dua pelumba dalam pusingan terakhir
dengan 396 setengah mata.
Lewis memandu dengan hebat
dan masa tak pernah menipu.
Siapa lebih cepat, dialah yang akan menang.
Sekejap. Toto cakap apa itu?
Tanpa disangka-sangka…
Diamlah.
Bodoh betul. Apa dia tahu?
SETERUSNYA
Inilah pusingan terakhir bagi musim tahun 2021.
Perjalanan penuh dugaan.
Max melawan Lewis.
Juara dunia menentang pencabar muda. Pasti mengujakan.
Saya berusaha keras untuk Kejuaraan Dunia.
Perasaan kami lebih daripada sekadar gementar.
- Tidak! - Ayuh!
Mungkinkah Verstappen menjadi juara dunia buat kali pertama?
Mungkinkah Lewis Hamilton menjadi juara dunia buat kali kelapan?
Terjemahan sari kata oleh Nursyazela